Frumvarp til breytinga á lögum um sjúkratryggingar til umsagnar Birt hafa verið til umsagnar í samráðsgátt drög að frumvarpi heilbrigðisráðherra til breytinga á lögum um sjúkratryggingar . Áformaðar breytingar eru meðal annars liður í framkvæmd heilbrigðisstefnu til ársins 2030 . Með frumvarpinu er lagt til að stjórn Sjúkratrygginga Íslands ( sjúkratryggingastofnunar ) verði lögð niður og ábyrgð forstjóra stofnunarinnar skýrð þannig að hún sé ótvíræð og óskipt gagnvart ráðherra , bæði varðandi rekstur og þjónustu . Einnig eru lagðar til auknar eftirlitsheimildir sem gerir stofnuninni kleift að hafa eftirlit með þjónustuveitendum sem standa utan samninga en veita þjónustu sem sjúklingar fá endurgreidda frá sjúkratryggingum á grundvelli gjaldskrár sem stofnunin setur .